**ஊடக அறிக்கை**

**மாலைதீவுகளில் இடம்பெறும் சமீபத்திய நிகழ்வுகள் பற்றிய கூற்று**

மாலைதீவுகளில் இலங்கைக்கு பாதிப்பை ஏற்படுத்தும் அண்மைய நிகழ்வுகள் மற்றும் போக்குகள், மாலைதீவுகளில் உள்ள இரண்டு இலங்கையர்களின் சமீபத்திய கைது, செல்லுபடி நிலையிலுள்ள இலங்கை விசாவை வைத்திருந்த மாலைதீவுகளின் சமூக ஊடக ஆர்வலரின் கேள்விக்குரிய அகற்றுகை, இலங்கையில் மாலைதீவு நாட்டினத்தவர் ஒருவருக்கு ஏற்பட்ட கத்திக்குத்து மற்றும் மாலைதீவில் பிரகடனப்படுத்தப்பட்டுள்ள அவசரகாலநிலை மற்றும் பிரதி சனாதிபதியின் குற்றப் பிரேரணை ஆகியவை பற்றி இலங்கை ஆழமான கரிசனையைக் கொண்டுள்ளது.

இலங்கை மாலைதீவுகளின் அரசியல் அமைப்பில் வரையப்பட்டுள்ள அடிப்படை உரிமைகள், சுதந்திரங்கள் மீதான அவசரகால நிலைமையின் தாக்கம்; பற்றி கரிசனை கொண்டுள்ளதுடன் அரசியலமைப்பில் வரையப்பட்டுள்ள அடிப்படை உரிமைகள் மற்றும் சுதந்திரங்கள் மீதான அவசரகால நிலையின் தாக்கத்தையும் பற்றியும் கூடுதலான கரிசனை கொண்டுள்ளதுடன், மாலைதீவுகள் அரசாங்கம் ஏற்றுக் கொண்டுள்ள பொறுப்புக்களை அதாவது பொதுநலவாய நாடுகள் அமைப்பின் பட்டயத்தில் கையொப்பம் இட்டவராகவுள்ள தனது அதாவது சனநாயகத்தின் பொதுநலவாய அமைப்பின் பெறுமதிகள் மற்றும் உலகளாவிய பெறுமதிகள் மற்றும் சட்டஆட்சி என்பவற்றிற்கான பொறுப்புக்களை கடைப்பிடிக்குமாறு மாலைதீவுகளின் அரசாங்கத்தை வலியுறுத்துகின்றது.

சமீபத்திய கடந்த காலத்தில் இதைப் போன்ற சவால்களுக்கு முகம் கொடுத்துள்ள புதிய இலங்கை அரசாங்கமானது, சனநாயகம், நல்லாட்சி, மற்றும் சட்டஆட்சி ஆகிய கோட்பாடுகளை கடைப்பிடிக்க வேண்டிய பொறுப்புக்களைக் கொண்டுள்ளது. மறுப்புத் தெரிவிக்கும் உரிமையானது தொழிற்பட்டுக் கொண்டிருக்கும் சனநாயகத்தின் ஓர் ஒன்றிணைந்த பகுதியாகும் என்பதில் நாம் நம்பிக்கை கொண்டுள்ளோம். பயங்கரவாதத்திற்கு எதிராக போராடுகின்றோம் என்ற போர்;வையில் மாற்றுக் கருத்துள்ள குரல்களை மௌனிக்கச் செய்த இலங்கையின் முன்னைய ஆட்சிப் பீடத்தைப் போலன்றி, புதிய நிருவாக பீடமானது சமாதானத்தின் அடிப்படைக் கோட்பாடுகளை கடைப்பிடிக்கும் பொறுப்புக்களைக் கொண்டுள்ளது.

இந்நோக்கில், மாலைதீவுகளுடன் மிக நெருக்கமான நட்புறவுத் தொடர்புகளை எப்போதும் பேணியுள்ள நாடாகிய இலங்கையானது, அரசியல் மற்றும் சமூக ஊடக ஆர்வலர்களுக்கு எதிராக கேள்விக்குரிய நடவடிக்கைகளை எழுப்புவதற்குப் பயன்படுத்தப்படுகின்றமை இலங்கைக்கு ஆழமான குழப்ப நிலையை ஏற்படுத்துகின்றது. இலங்கை அரசாங்கமானது பிராந்திய ஸ்திரமின்மையின் ஓர் மூலமாக மாலைதீவுகளின் சமீபத்திய நிகழ்வுகள் அதிகரிப்பதற்கு அனுமதிக்காமல் இருப்பதை உறுதிப்படுத்துமாறு மாலைதீவு அரசாங்கத்திற்கு ஊக்கமளிக்கின்றது.

மாலைதீவுகள் அவசரகால நிலைமையை முடிவுறுத்துவதற்கு நடவடிக்கைகளை எடுக்கும் எனவும் வெளிப்படுத்தல்களைச் செய்வதற்கான சுதந்திரத்திற்கு மதிப்பும் பாதுகாப்பும் அளிப்பதற்கான நடவடிக்கைகளை ஆரம்பிக்கும் எனவும் சமீபத்திய நிகழ்வுகள் காரணமாக கஷ்டத்தின் மத்தியில் பெறப்பட்ட ஜனநாயக சாதனைகளை அவை பின்நோக்கிச் செல்லவிடாமல் இருப்பதை உறுதிப்படுத்துவதற்கு மாலைதீவுகள் அரசாங்கம் நடவடிக்கை எடுக்கும் எனவும் இலங்கை நம்பிக்கை கொண்டுள்ளது.

10 நவம்பர் 2015

வெளிநாட்டு அலுவல்கள் அமைச்சு

குடியரசுக் கட்டடம்

கொழும்பு